CELEX: 32006R0898
Language: sl
Date: 2006-06-19 00:00:00
Title: Uredba Komisije (ES) št. 898/2006 z dne  19. junija 2006  o spremembi Uredbe Sveta (ES) št. 898/2006 glede omejitve ulova in ribolovnega napora za lov na pravo peščenko v območjih ICES IIa (vode ES), IIIa in IV (vode ES)

20.6.2006   
            
            
               SL
            
            
               Uradni list Evropske unije
            
            
               L 167/16
            
         
      UREDBA KOMISIJE (ES) št. 898/2006
   z dne 19. junija 2006
   o spremembi Uredbe Sveta (ES) št. 898/2006 glede omejitve ulova in ribolovnega napora za lov na pravo peščenko v območjih ICES IIa (vode ES), IIIa in IV (vode ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 51/2006 z dne 22. decembra 2005 o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova, za leto 2006 (1), in zlasti členov 5(4) in 7(4) Uredbe,
   ob upoštevanju naslednjega:
   
               (1)
            
            
               Omejitve ulova in ribolovnega napora za pravo peščenko v območjih ICES v conah IIa (vode ES), IIIa in IV (vode ES) so začasno določene s Prilogama IA in IID k Uredbi (ES) št. 51/2006.
            
         
               (2)
            
            
               V skladu s točko 6 Priloge IID k Uredbi (ES) št. 51/2006 Komisija na podlagi mnenja Znanstvenega, tehničnega in ekonomskega odbora za ribištvo (STECF) o velikosti razreda prave peščenke v Severnem morju v letu 2005 ponovno pregleda omejitve ulova in ribolovni napor za leto 2006. Če STECF oceni, da je razred peščenke v Severnem morju v letu 2005 med 300 000 milijoni in 500 000 milijoni primerkov v starosti 0, število kilovat-dni ne sme presegati ravni v letu 2003, izračunane kot skupni kilovat-dnevi za vsako leto, zato celoten dovoljen ulov (TAC) za leto 2006 znaša 300 000 ton. Skupni kilovat-dnevi za vsako leto so izračunani kot zmnožek števila dni prisotnosti v območju in instalirane moči motorja v kilovatih.
            
         
               (3)
            
            
               STECF je ocenil velikost razreda v letu 2005 na najmanj 324 000 milijonov primerkov v starosti 0.
            
         
               (4)
            
            
               Uredbo (ES) št. 51/2006 je zato treba ustrezno spremeniti –
            
         SPREJELA NASLEDNJO UREDBO:
   Člen 1
   Uredba (ES) št. 51/2006 se spremeni:
   
               1.
            
            
               Priloga IA se spremeni v skladu s Prilogo k tej uredbi.
            
         
               2.
            
            
               Točka 5 Priloge IID se nadomesti z naslednjim:
               
                           „5.
                        
                        
                           Vsaka država članica zagotovi, da število kilovat-dni v letu 2006 za plovila, ki plujejo pod njeno zastavo ali so registrirana v Skupnosti, ne preseže ravni iz leta 2003, izračunane v skladu s točko 4(a).“
                        
                     
         Člen 2
   Ta uredba začne veljati tretji dan po objavi v Uradnem listu Evropske Unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. junija 2006
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 16, 20.1.2006, str. 1.
   
      PRILOGA
      Priloga IA k Uredbi (ES) št. 51/2006 se spremeni:
      Vpis v zvezi z vrsto prave peščenke v conah IIa (vode ES), IIIa in IV (vode ES) se nadomesti z naslednjim:
      
         
                     
                                 Vrste
                              
                              
                                 :
                              
                              
                                 Prava peščenka
                                 
                                    Ammodytidae
                                 
                              
                           
                  
                     
                                 Cone
                              
                              
                                 :
                              
                              
                                 IIa (vode ES) (1), IIIa in IV (vode ES) (1)
                                 
                                 SAN/2A3A4
                              
                           
               
                     „Danska
                  
                  
                     282 989
                  
                  
                     
                        Analitski TAC
                     
                     
                        Uporablja se člen 3 Uredbe (ES) št. 847/96.
                     
                     
                        Uporablja se člen 4 Uredbe (ES) št. 847/96.
                     
                     
                        Uporablja se člen 5(2) Uredbe (ES) št. 847/96.
                     
                  
               
                     Združeno kraljestvo
                  
                  
                     6 186
                  
               
                     Vse države članice
                  
                  
                     10 825 (2)
                     
                  
               
                     ES
                  
                  
                     300 000
                  
               
                     Norveška
                  
                  
                     0 (3)
                         (4)
                     
                  
               
                     TAC
                  
                  
                     300 000
                  
               
      
         (1)  Brez voda znotraj 6 milj od temeljnih črt Združenega kraljestva pri Šetlandskih otokih, otokih Fair ter Foula.
      
         (2)  Razen Danske in Združenega kraljestva.
      
         (3)  Lovljene v Severnem morju.
      
         (4)  Ponovno se pregleda v letu 2006.“